قوزئی قیبریس تورک جمهوریتی پرزیدنتی مصطفی آکینجی، قیبریس پروبلمینی آرتیق ایکی طرفین ده قبول ائده بیله‌جگی یاخشی بیر نتیجه‌یه باغلاماغی آرزولایدیق‌لارینی سؤیله‌دی.
مصطفی آکینجی، ایستانبول‌داکی سفرین‌دن سونرا نامیزده دؤنوشونده ارجان هاوا لیمانیندا آچیقلاما‌لار وئردی.
ایستانبولدا پرزیدنتی رجب طیب اردوغان ایله بیر آرایا گله‌رک قیبریس پروبلمی‌نین گلدیگی مرحله‌نی قیمتلندیردیک‌لرینی ایفاده ائدن آکینجی، تورکیه‌نین "قیبریس‌ده 2016-جی ایلده حلّ هدفینه" دستگینی ان اوست سویه‌ده اولدوغونو وورغولادی.
پرزیدنت آکینجی، مذاکیره پروسه‌سینده اؤنلرینده آلتی توپلانتی اولدوغونا ایشاره ائده‌رک، "بو توپلانتی‌لاردا ایقیصاد، وروپا بیرلیگی، رهبرلیک و گوج پایلاشیمی ایله مولکیت باش‌لیق‌لاردا آرتیق گئرییه قالان آیریلیق نقطه‌لرینی باغلایاق. آیدینلانمامیش موضوعلارا آیدین‌لیق گتیره‌ک. موغلاقلیق ایچینده قالان موضوعلاری برّاقلاشدیریلماسی لازیمدیر." دئیه دانیشدی.
تورپاق و ضمانت‌لر باش‌لیق‌لاردا باشلادیلان فیکیر مبادله‌سینی داوام ائتدیره‌رک، قیبریس پروبلمینی آرتیق ایکی طرفین ده قبول ائده بیله‌جگی یاخشی بیر نتیجه‌یه باغلاماغی آرزولایدیق‌لارینی ایفاده ائدن پرزیدنت آکینجی؛
"هدفیمیز، رفراندومدا هر ایکی توپلومدان دا بلی آلا بیله‌جک بیر چرچیوه‌نی خالقیمیزا تقدیم ائتمک‌دیر." دئدی.
مذاکیره‌لرده ضمانت‌لر موضوعسونو دا قیمتلن‌دیرن پرزیدنت آکینجی؛
"بیز قیبریسلی تورک خالقی، اها‌لی‌سی داها آز اولان تولوم اولا‌راق، کئچمیشده بؤیوک ضرر یاشادیق. بو معنادا ضمانتی طلب ائدن طبیعی اولا‌راق قیبریس تورک خالقی‌دیر و بو ضمانتی تورکیه‌نین ضمانتی ایله گؤرمکده‌دیر. بو بوتون طرف‌لر اوچون آیدین اولما‌لی‌دیر" دئدی.
آکینجی، روم طرفی‌نین ضمانت‌لر مسئله‌سینه یالنیز اؤز پنجره‌لرین‌دن باخیب ' اصلا ضمانت اولماز، قبول ائتمریک توپتانجی یاناشماسی ایله بیر یئره یئنیشمه‌یه‌جغینی ایفاده ائتدی.
29  آوقوست-14 سپتامبر تاریخ‌لری آراسیندا 6 توپلانتی ائده‌جک‌لرینی وورولایان آکینجی؛
"هدف بو توپلانتی‌لاردا 4 باش‌لیغی تاماملاماق، مومکونسه بو 4 باشلیقدا آیری‌لیق نقطه‌لرینی تامامیله باغلاماق، مومکون اولان ان آز فرقه ایندیرگه‌مکدیر." شکلینده دانیشدی.
"روم طرفی غیری-مومکونو ایستمه یانلیشینا دوشمزسه، مقبول بیر چرچیوه‌نی اورتایا چیخارمامیز مومکوندور." دئین پرزیدنت آکینجی، دانیشیق‌لار سونراسی 14 سپتامبردا روم لیدر ایله اورتاق آچیقلاما ائده بیلمه نقطه‌سینه گلمگی هدفلدیک‌لرینی قید ائتدی.
آکینجی، تورکیه‌نین آرتیریلمیش مذاکیره‌لرین ایکینجی تورونا وار اولان ماراغی‌نین داها دا آرتدیغینی ایفاده ائده‌رک؛
"سون دؤنگه‌یه گیردیک. 2016دا بو ایشی فدرال بیر چرچیوه‌ده بیتیره‌مزسک، بیزدن سونراکی نسیل‌لر فرق‌لی یول‌لار سینایا‌جاق." ایفاده‌سینی ایستیفاده ائتدی.
